INSTRUCTIUNI PENTRU OFERTANŢI

 Ofertanţii interesaţi în a participa la licitaţia publică pentru concesionarea de terenuri, organizată în conformitate cu prevederile Legii nr. 50/ 1991 republicata, vor depune la sediul concendentului Primăria municipiului Dej, până în data de \_\_\_\_\_\_\_\_\_\_\_\_\_\_\_\_ora \_\_\_\_\_\_\_ opţiunea pentru terenuri nominalizate în anunţul publicat şi care urmează a fi supus licitaţiei publice în vederea concesionării.

Licitaţia se va desfăşura în data de \_\_\_\_\_\_\_\_\_\_\_\_\_\_\_, ora \_\_\_\_\_, la sediul Primăriei mun. Dej, str. 1 Mai, nr. 2, camera 38.

 Înscrierea la licitaţie se va face pâna la data de \_\_\_\_\_\_\_\_\_\_\_, pâna la ora \_\_\_\_, la sediul Primăriei mun. Dej, camera 38 (persoana de contact – ing. Oana Balint).

 În vederea participării la licitaţie ofertantul trebuie sa platească :

* Caietul de sarcini aferent licitaţiei şi toate documentele necesare licitaţiei în sumă de 100 lei, care se va achita la caseria Primăriei mun. Dej.
* Garanţia de participare la licitaţie, prevăzută în Caietul de sarcini, se va achita la caseria Primăriei mun. Dej.

Ofertanţii vor depune la sediul Primăriei mun. Dej două plicuri închise şi sigilate, unul exterior şi unul interior. Pe plicul exterior se va indica licitaţia publică deschisă pentru care este depusă oferta. Pe plicul interior se scrie numele ofertantului, precum şi domiciliul sau sediul acestuia.

Plicul exterior va cuprinde plicul interior (care conţine oferta de preţ) şi următoarele documente:

Pentru persoane juridice:

* Copie xerox după Certificatul de înregistrare la Registrul Comerţului, Certificat de înregistrare fiscală
* Ultimul bilanţ contabil vizat de Administraţia Finanţelor Publice Dej, raportarea semestrială şi ultima balanţă de verificare
* Dovada că nu sunt în litigiu cu Mun. Dej
* Certificat fiscal prin care să se ateste că nu are datorii bugetare faţă de A.F.P. Dej
* Certificat fiscal prin care să ateste faptul că nu are datorii bugetare faţă de Primăria mun. Dej (original).

Certificatele fiscale vor fi eliberate şi de instituţiile abilitate din localitatea de reşedinţă a ofertantului şi vor fi depuse în formă originală

* declaraţie pe propria răspundere a reprezentantului legal al societăţii comerciale, din care să rezulte că aceasta nu se află în reorganizare judiciară sau faliment
* Chitanţele care atestă plata Caietului de sarcini, a documentaţiei pentru licitaţie şi a garanţiei de participare la licitaţie.

Pentru persoane fizice:

* Copie xerox după actul de identitate
* Adeverinţă de salarizare
* Chitanţele care atestă plata Caietului de sarcini, a documentaţiei pentru licitaţie şi a garanţiei de participare la licitaţie.
* Adeverinta că nu sunt în litigiu cu Mun. Dej
* Certificat fiscal prin care să ateste faptul că nu are datorii bugetare faţă de Primăria mun. Dej (original).

Neîndeplinirea acestor condiţii de participare, duce la imposibilitatea participării la licitaţie.

Condiţii de licitaţie

 Licitaţia publică va avea loc, numai daca exista cel puţin doi ofertanţi.

 Desfăşurarea licitaţiei

 Se începe licitaţia parcurgând următoarele etape :

1. Se vor deschide plicurile exterioare.
2. Se verifica existenţa actelor doveditoare de plată a garanţiei, a caietului de sarcini şi a documentaţiei pentru licitaţie.
3. Se verifică identitatea ofertanţilor pe baza Cărţii de identitate.
4. Se elimină ofertele care nu îndeplinesc condiţiile prevăzute în aceste instrucţiuni.
5. În urma analizării ofertelor, se adjudecă licitaţia în favoarea acelui participant care oferă cea mai mare redevenţă.
6. Contractul de concesiune se va încheia numai dupa un termen de 20 zile de la data adjudecării licitaţiei
7. Nesemnarea de către adjudecător a contractului în termenul stabilit duce la pierderea garanţiei de participare şi se va organiza o nouă licitaţie.
8. Nu se pot înscrie la licitaţie persoanele fizice sau juridice care au fost adjudecătorii unei alte licitaţii şi nu au încheiat Contractul cu mun. Dej.

 ORGANIZATOR

 PRIMARIA MUN. DEJ

 PRIMAR

 Ing. Morar Costan